ক্রিস্টি ব্রিংকলি
ক্রিস্টি ব্রিংকলি (ইংরেজি: Christie Brinkley) (জন্ম: ২ ফেব্রুয়ারি, ১৯৫৪) একজন মার্কিন মডেল। তিনি মূলত পরিচিত স্পোর্টস ইলাস্ট্রেটেড সুইমস্যুট ইস্যু-এর হয়ে ১৯৭০ ও ১৯৮০-এর দশকে মডেলিং করার জন্য। এছাড়াও কাভারগার্ল-এর হয়ে অনেক দিনের মডেলিং করা ও সঙ্গীতশিল্পী বিলি জোয়েলের প্রাক্তন স্ত্রী হিসেবেও তিনি পরিচিত। মডেলিংয়ের পাশাপাশি ব্রিংকলি একজন অভিনেত্রী, ইলাস্ট্রেটর, আলোকচিত্রী, লেখক, ও অ্যাক্টিভিস্ট হিসেবেও কাজ করেছেন। তিনি প্রাকৃতিক পরিবেশ, মানুষ ও প্রাণীরক্ষা আন্দোলনের সাথে বিশেষভাবে যুক্ত।